October – 2017 – Noora & Noora
Noora H. ja Noora K. / kaupallinen yhteistyö: Natural Care ja Asennemedia
– Talouspaperi, sitä kuluu vauva- ja taaperoperheessä järjettömän paljon. Yhdellä (lapsen) aterialla menee vähintään neljä palaa, joten sitä rahdataan kotiin lähes jokaiselta kauppareissulta.
– Kaunis käsisaippua. Kun alussa arki on kaaosta, pienet kauniit asiat ilahduttavat. Varsinkin, kun käsiä saa olla pesemässä ihan koko ajan. Ihan pienen vauvan kanssa käyttää mielellään hajusteettomia saippuoita, mutta vauvan kasvaessa myös tuoksut tekevät paluun.
– Pähkinöitä, kirsikkatomaatteja, valmiiksi paloiteltuja vihanneksia tai muuta naposteltavaa, jota voi napata ohimennessään kulhosta suuhun yhdellä kädellä. Mitä terveellisempiä sitä parempi, sillä salaatin pilkkominen ei hormonihuuruissa tule mieleenkään.
– Suklaata ja muita herkkuja ei tule niitäkään unohtaa, sillä väsyneenä sitä tekee mieli makeaa ja jos joskus, niin pientä vauvaa hoitaessa sitä on ansainnut kaikki herkut mitä maa päällään kantaa.
– Valmiita ruoka-annoksia pakasterasioissa. Noora H. muistaa varmaan ikuisesti ystävän tuoman kinkku-fetapiirakan, kun hän tuli ensimmäistä kertaa katsomaan viikon ikäistä Baby H:ta. Noora K. taas eli ensimmäiset kuukaudet äidin ruokatoimituksilla.
– Harsoja, ne pelastavat monessa tilanteessa, eikä niitä ole ikinä liikaa. PIkkuvauva-ajan jälkeen niistä saa ruokalappuja ja siivousrättejä.
– Auttavat kädet pariksi minuutiksi. Tarjoudu pitämään vauvaa tai vahtimaan taaperoa suihkun, pesukoneen tyhjennyksen tai koiran ulkoilutuksen ajan. Se on iso apu, vaikka kyse olisi vain viidestä minuutista.
Tuliaisia ei tarvitse lähteä metsästämään ympäri kaupunkia, sillä monet niistä saa lähimarketista, nykyään jopa sen kauniin käsisaippuan. Natural Care -sarja vastaa vihdoin siihen, mistä olemme paasanneet koko blogin ajan: kunpa joku panostaisi päivittäistavaroiden pakkaussuunnitteluun. Emmekä me ole ainoita, Natural Caren teettämän tutkimuksen mukaan noin viidesosa kuluttajista ostaisi premium-saippuoita, jos niitä olisi kaupoissa tarjolla. Ja hei, pieni suuri yksityiskohta. Kun pumppupullon pumpun kääntää auki-asentoon, etiketti osoittaa edelleen eteen päin.
Natural Care -käsisaippuat on pakattu nätteihin pumppupulloihin, eikä niissä ole kaunista vain kuori, vaan saippuoissa on kosteuttavia, puhtaita öljyjä ja hyvä tuoksu. Vauvaperheissä lotrataan vedellä ja saippualla ihan koko ajan, joten kädet kiittävät saippuasta, joka ei jätä käsiä rutikuiviksi. Noora H:n suosikki on valkoiselta teeltä tuoksuva oliiviöljysaippua, ja Noora K. pitää sitruksen tuoksuisesta Verbena Oil -saippuasta. Sarjan palasaippuoissa on lisäksi murskattuja mantelilastuja ja oliivinlehtiä, jotka kuorivat ihoa pesun yhteydessä.
Natural Care on upouusi sarja, ja tällä hetkellä sitä löytyy parhaiten isommista päivittäistavarakaupoista, kuten Prismoista ja Citymarketeista, mutta Noora H. on törmännyt saippuoihin myös viereisessä K-kaupassa.
– Tuttipullot ja tutit, kaikki vauvat eivät välttämättä syö pullosta lainkaan tai käytä tuttia. Vauvat osaavat myös olla todella ronkeleita pullojen suhteen, mikä tahansa pullo ei aina käy.
– Vaipat. Olemme havainneet, että vanhemmat ovat yleensä aika merkkiuskollista porukkaa vaippojen suhteen, olipa kyse kestovaipoista tai tavallisista. Varmista siis etukäteen koko, merkki ja malli.
– Mitään liian tunteita herättävää, koska ihan alussa itkettää välillä ai-van ko-ko a-jan. Laukaiseva tekijä voi olla suunnilleen vauvan kuva sanomalehdessä tai jotain muuta yhtä älytöntä.